**Moartea himerei**

*Ioan Silvan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Moartea himerei

Liniștea e o grotă,

zeii... o sfântă chemare a lutului,

noaptea intră în panică,

e ora reîntoarcerii secundelor în ornic,

pornim înspăimântați, din țărâna trupului,

în urma himerei,

într-un voiaj deosebit de schimbător

și totuși, atât de statornic.

E un sfârșit de stare pacifică,

o agonie lentă a liniștii,

echinocțiul durează cât să privești

în propria-ți stare lăuntrică,

umbra e reavănă, sufletele absente,

doar pustiul ființei ne-ndeamnă

să îngropăm în iluzii himera,

care, moarte himerică-nseamnă.